OpenLLM-France/wikimedia huggingface dataset:
# Prados Redondos

Prados Redondos zo ur gumun e Spagn e proviñs Guadalajara.
# Praeg

Ur yezh sinek-tibetek eus is-skourr ar yezhoù pwoek eo ar praeg (phrae) komzet e norzh Tailand.

## Gwelet ivez

* Yezhoù sinek-tibetek
# Pragmatica Sanctio (1830)

Pragmatica Sanctio 1830 zo ur Pragmatica Sanctio aprouet gant ar roue spagnol Fernando VII d'an 29 a viz Meurzh 1830 hag a embannas neuze Pragmatica Sanctio 1789, aprouet gant Cortes ar bloavezh-hont war c'houlenn ar roue Carlos IV, hogen ne c'hallas ket bezañ lakaet neuze da dalvezout dre abegoù a bolitikerezh diavaez.
Gant Pragmatica Sanctio 1789 e oa diskaret Auto an 10 a viz mae 1713 gant Felipe V, a vire ouzh ar merc'hed da gaout kurunenn Spagn, dre berzh al lezenn salek «Ley Sálica», hag adsavet e oa doare kozh an hêrezh hervez Siete Partidas ar roue Alfonso X de Castilla, a roe tu d'ar merc'hed da ren ma n'o doa breur ebet.
Pragmatica Sanctio 1830 ne rae nemet displegañ perak e oa chomet kuzh al lezenn embannet gant Carlos IV, hag embann skrid 1789.
# Prags

Prags zo ur gumun italian e proviñs Sutirol (anvet ivez proviñs emren Bolzano-Bozen), e Trentino-Alto Adige.
# Pradosegar

Pradosegar zo ur gumun eus Spagn, e proviñs Ávila, en Kastilha ha León.
# Pradoù ar Milad

Pradoù ar Milad, pe ar Viladeg, zo ul lodenn eus an Ifernioù (pe an Hades) e relijion Hellaz kozh a veze kaset di eneoù an dud war-lerc'h dezhe mervel.

## E-men emañ? Pegiz mont di?

Rak an Hades a oa div lodenn vras anezhañ: an Erebos hag an Tartaros.
* an Erebos a oa al lec'h ma tegouezhe an dud. Ac'haleno e savent e skaf an treizher C'haron da dreuziñ ar stêr Ac'heron da vont e-barzh an Tartaros.
* An Tartaros-se a zo ur c'horn eus an Hades ma vez lakaet an dud varv da dremen ar beurbadelezh, hag eno e rankont mont e-lec'h ma vez gourc'hemennet dezhe, da lavarout eo unan eus an teir lodenn-mañ:
** ar Parkoù Elizean, a oa evit an harozed, hag an dud a vertuz hag a vuhez vat, a vo damheñvel outo Baradoz ar gristenien,
** Pradoù ar Milad, a denn un tamm d'ar Purgator, nemet n'eus kastiz ebet, ha gwall drist ar vuhez enno,
** an Tartaros en-eeun, a zo par da Ifern ar gristenien.

## Pe liv eo?

Pradoù ar Milad a oa evit ar re na oant ket bet na re zrouk na re vat. Enno e kreske ar milad, bleunioù a oa boued ar re varv. Ul lec'h tristik e oa, displijusoc'h eget ar vuhez war an douar.
# Pragelato

Pragelato zo ur gumun italian, e meurgêr Torino ha rannvro Piemonte.
# Pradoluengo

Pradoluengo zo ur gumun eus Spagn, e proviñs Burgos, e rannvro emren Kastilha ha León. An niver annezidi zo 1 076 (2023).
# Pradvael

Pradvael :
| Beg Gweltaz. ||
| Anv gallaouek | Préfaylh |
| Anv gallek (ofisiel) | Préfailles |
| Bro istorel | Naoned |
| Melestradurezh ||
| Departamant | Liger-Atlantel |
| Arondisamant | Sant-Nazer |
| Kanton | Pornizh |
| Kod kumun | 44136 |
| Kod post | 44770 |
| Maer Amzer gefridi | Claude Caudal 2020-2026 |
| Etrekumuniezh | Pornizh Tolpad Bro-Raez |
| Bro velestradurel | Bro Raez Atlantel |
| Lec'hienn Web | www.prefailles.fr |
| Poblañsouriezh ||
| Poblañs | 1 226 ann. (2020) |
| Stankter | 251 ann./km² |
| Douaroniezh ||
| Daveennoù lec'hiañ | 47° 08′ 00″ Norzh 2° 13′ 00″ Kornôg / 47.133333, -2.216667 |
| Uhelderioù | kreiz-kêr : 5 m bihanañ 0 m — brasañ 36 m |
| Gorread | 4,88 km² |
| Pradvael ||
| kemmañ |
Pradvael (Préfailles e galleg) a zo ur gumun a Vreizh e Kanton Pornizh, e Liger-Atlantel, e gevred ar vro.

## Douaroniezh

* Beg Gweltaz;
* War lez ar Meurvor Atlantel emañ Pradvael.

## Istor
### XX$^{vet}$ kantved
#### Krouidigezh ar gumun

* Krouet e voe ar gumun e 1908 diwar ul lodenn eus tiriad Plaen-Raez.

#### Brezel-bed kentañ

* 22 waz ag ar gumun a gollas o buhez abalamour d'ar brezel, da lavaret eo 4,16 % eus he foblañs e 1911.

#### Kemm Arondisamant

* 1926: lakaet e voe ar gumun en Arondisamant Sant-Nazer pa voe diskaret Arondisamant Pembo.

## Monumantoù ha traoù heverk

* Bunkerioù a voe savet er gumun gant an Alamaned e-pad an Eil brezel-bed.
* Monumant ar re varv er vered, luc’hskeudennoù$^,$ ha kartenn-bost.
* Monumant ar re varv war an aod, luc’hskeudennoù$^,$ ha kartenn-bost.
* Plakennoù ar re varv 1914-1918 ha 1939-1945 er chapel Sant Weltaz hag Intron-Varia.
* Rouedoù-karrezek.

### Bezioù ar C'hommonwealth e bered ar gumun

| Bro | Niver a dud |
| Rouantelezh-Unanet | 55 (Aerlu:4, Tirlu:51) |
| Dianv | tost 20 |
| Hollad | tremen 70 |
Marvet int e-pad an Eil Brezel-bed. An holl anezhe (pe dost) a varvas d'ar 17 a viz Even 1940 pa voe kaset d'ar strad ar mordreizher RMS Lancastria eus ar Rouantelezh-Unanet e donvor Sant-Nazer.

## Emdroadur ar boblañs abaoe 1962

Niver a annezidi

## Gevelliñ

| bro | kêr | abaoe |
| Savoia | Villaz | |

## Pennad kar

* Plaen-Raez.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Cassini - EHESS - Fichenn ar gumun
* ↑ (fr)Les soldats de Loire Inférieure - Monumantoù ar re varv
* ↑ (fr)Memorial Genweb
* ↑ (fr)Memorial Genweb
* ↑ (fr) Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr) Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (en)Commonwealth War Graves Commission
# Pragmatica Sanctio

Pragmatica Sanctio eo an anv latin a veze roet, en Impalaeriezh roman, da embannoù a bouez bras hag a denne da ziazez ar stad, savet war c'houlenn un den uhel e garg, hag a dalveze kenkent hag embannet.
En Henamzer ec'h anavezer hini Justinian, embannet e fin brezel ar C'hoted, war c'houlenn ar pab Vigilius da gemenn distro Italia dindan beli an Impalaeriezh.

## Ar Pragmaticae Sanctiones

Meur a b-Pragmatica Sanctio zo bet:
* Pragmatica Sanctio Justinian (554) ;
* Pragmatica Sanctio Bourges (1438).

### Spagn

Meur a hini zo bet embannet gant Rouaned Spagn :
* Pragmatica Sanctio Karl VI an Impalaeriezh Santel (1549) ;
* Pragmatica Sanctio Fulup II Spagn (1567) ;
* Pragmatica Sanctio Karl VI an Impalaeriezh Santel (1713) a verkas deroù Brezel Hêrezh Aostria ;
* Pragmatica Sanctio (1713) Felipe V, a vire ouzh ar merc'hed da gaout kurunenn Spagn (lezenn salek), hag a oa kontrol neuze da henvoazioù Rouantelezh Kastilha, a dalvezas ken na voe embannet dekred 1830 ;
* Pragmatica Sanctio (1767) Carlos III Spagn da zivodañ Kompagnunezh Jezuz en Spagn;
* Pragmatica Sanctio (1776) Carlos III diwar-benn an dimezioù kemmesk ;
* Pragmatica Sanctio (1789) Carlos IV ;
* Pragmatica Sanctio (1830) gant Fernando VII, ha ne reas nemet lakaat da dalvezout hini Carlos IV, a lakae fin d'al Lezenn salek.

## Pennad kar

* Exarchat Ravenna
# Pax Romana

Pax Romana a vez lavaret eus ar marevezh a beoc'h a vije en Impalaeriezh roman er Iañ ha IIvet kantved.

## Traoù all

Pax Romana zo anv ur bier aozet gant ar Brasserie Theillier e Bavay en Artez, e Bro-C'hall.
# Pax

Pax (a dalvez kement ha "Peoc'h" e latin) a voe lakaet da zoueez gant ar Romaned en amzer Augustus. Krouet e oa diwar skouer an Eirene, unan eus Eurioù Hellaz.
Un templ dezhi a oa war Campus Martius a veze graet Ara Pacis anezhañ, hag unan all war ar Forum Pacis.
Peurvuiañ e veze skeudennet gant ur barr olivez, ur vazh-roue, pe ur c'horn-puilhded (cornucopia e latin). A-wechoù e veze lakaet da arouez d'an Nevezamzer ivez.
N'eus ket da veskañ anv an doueez gant ar Pax Romana, a denn d'ur marevezh a beoc'h en istor.
# Pax Dei

Pax Dei zo ur c'hoari enlinenn liesc'hoarier doare MMORPG da vezañ embannet e 2024. Hervez ar studio sevener Mainframe Industries, ar c'hoari a vo unan hep tudenn denel renet gant an urzhiataer, an holl dudennoù a vo c'hoarierien gwirion.

## Doare c'hoari

Ul lodenn eus ar gartenn a vo douaroù evit stourmadennoù etre c'hoarierien, padal, ar peurrest eus ar gartenn na vo nemet ur c'hoarier a-enep an endro. Betek 7000 c'hoarier a vefe tu da gaout o c'hoari asambles war ar memes kartenn.

## Arc'hantaouiñ

Da gentañ holl e oa bet rastellet 8,3 milion a zollaroù gant Maki.vc, Play Ventures, Sisu Game Ventures, and Crowberry. Un eil tro arc'hantaouiñ a zo bet ha rastellet ez eus bet 20.3 milion a zollaroù ar wech-se. Kengrouer Twitch Kevin Lin, kengrouer ha rener King's Riccardo Zacconi, Krouer ha penn Huuuge Games Anton Gauffin a zo e-touez ar bosterien arc'hant.
Choaz a zo bet graet da gaout ur goumanantiñ viziek, hep stal enlinenn da werzhañ objedoù niverennel.

## Micherioù

Micherioù disheñvel a vo da gaout. Marc'heien, kenwerzhourien, chaseourien, artizaned... Ar pal e vo lakaat sevel kêrioù evel ma oant er Grennamzer gant an danvez c'hoarierien.

## Tisaverezh

Gallout a raio pep c'hoarier sevel un ti betek ur c'hastell. Ar redi e vo deskiñ doareoù sevel an dafar ret gant ar c'hoarier a-raok kregiñ ganti. Gellet a raio ar c'hoarier sevel lodennoù tiez evit c'hoarierien all ma n'emañ ket ganto ar ouiziegezh ret.

## Notennoù ha daveennoù

* ↑ https://www.jeuxonline.info/actualite/63385/environ-7000-joueurs-mondes-mmorpg-pax-dei
* ↑ https://venturebeat.com/business/mainframe-industries-raises-8-3-million-for-cloud-native-games/

## Liammoù diavaez

* (en) Lec'hienn ofisiel
# Pax et treuga Dei

Pax et treuga Dei, berraet e Pax Dei (Alamaneg: Gottesfrieden; Galleg: Paix de Dieu; Katalaneg: Pau i Treva de Déu) a vez graet eus ul luskad relijiel ha politikel savet gant an Iliz katolik e-pad ar Grennamzer evit reizhekaat liammoù ar c'hladdalc'helezh dreist-holl a-fed feulster dre ma wele ar feulster hag an nerzh o tremen a-us d'al liammoù gladdalc'hel.
Kroget eo sioul en IX$^{vet}$ kantved dre ziorroadur ar gevredigezh gladdalc'hel o welet al liammoù politikel ha perc'henniñ douaroù kouezhet hag erlec'hiet gant an nerzh hag ar feulster.
Unan eus ar palioù pennañ a oa bet da lakaat un harz d'an obererezhioù brezel e-pad mareoù resis eus ar bloavezh, ar stumm implijetañ a oa un harz-brezel adal ar Merc'her noz betek al Lun vintin. Bez e oa ivez hervez ar marevezh mare an Azvent, da Nedeleg, mare ar C'horaiz ha mare Pask.
Georges Duby en devoa displeget degasadennoù ar Pax Dei:
"Pax et treuga Dei, o kendeuziñ liammoù sakr ha prevez, a sikouras krouiñ ul lec'h hag a c'helle bezañ hini ar c'hejañ e-barzh ar c'humuniezhioù a roas lañs da adsevel ul lec'h foran a live gant ar c'hêriadennoù ... En XI$^{vet}$ ha XII$^{vet}$ kantved e veved e skeud an iliz, en ur zonenn divec'h lec'h ma veze difennet ar feulster dre reolennoù ar peoc'h relijiel."
# PayPal

PayPal a zo un doare eskemm ha paeañ enlinenn.
Memes ma vez implijet gwir moneiz evit paeañ dre hanterouriezh PayPal ez eo gwelet e-keñver ar Gwir evel ur moneiz elektronek.
PayPal Europa a zo staliet en Luksembourg dindan stumm un ti prestiñ arc'hant.

## Istor PayPal

En 2012 PayPal en deus roet lañs da Paypal Here, un doare eskemm ha paeañ dre hanterouriezh ar pellgomzioù hezoug.

## Liammoù diavaez

* Lec'hienn PayPal
* Paypal here lec'hienn Lec'hienn Paypal Here
# Payada

Ar payada (en Arc'hantina, Uruguay, kreisteiz Brazil ha darn eus Paraguay), pe paya (en Chile) eo anv an arz ma weler un den, ar payador, o werzaouiñ hag o kanañ un istor, e dekgwerzennoù anvet decimas, war ar prim. Pa vez daou o kanañ e vez laret «contrapunto». Pep payador a rank respont da c'houlennoù ar payador all, hag ober goulennoù all outañ. Tennañ a reont d'an disputoù brezhonek a veze poent zo bet, pa oa c'hoazh brezhonegerien savet er yezh war ar maez, ha dreist-hol d'ar bertsolarismo en Euskadi.
Ar payadas a bad eurvezhioù, a-wechoù devezhioù. An doare sonerezh implijet eo ar cifra hag ar milonga.

## Istor

Labour Bartolomé Hidalgo (ganet en Montevideo d'ar 24 a viz Eost 1788) a vefe orin arn doare arz-mañ, er Río de la Plata. Hidalgo a vez gwelet evel ar c'hentañ barzh gaucho. Deiz e c'hanedigezh eo "Deiz ar Payador" en Uruguay$^,$.
En Arc'hantina eo an 23 a viz Gouhere eo "Devezh ar Payador" e koun ar payada brudet etre Juan Nava ha Gabino Ezeiza en Paysandú en 1884 . Ezeiza an hini a voe trec'h gant e Salute to Paysandú, enrolladenn nemeti eus mouezh Ezeiza.
Kentañ payador anavezet e oa Simón Méndez (lesanvetGuasquita), soudard a vrezelias en aloubadeg ar Saozon er Río de la Plata.

## Pennadoù kar

* Martín Fierro
* Santos Vega
* Jayme Caetano Braum
* punto cubano

## Notennoù

* ↑ Uruguayan Law 16.764
* ↑ "Especial del Día del Payador" on Chasque.net
* ↑ "Salute a Paysandú", gant Gabino Ezeiza en Youtube
* ↑ "La payada, un arte que cautiva y sorprende", La Nación (Buenos Aires), 20 Meurzh 1999
# Pawn Stars

Pawn Stars 'zo un abadenn skinwel stadunanat doare "reality show", hag a vez skignet war ar chadenn skinwel History, ha produet gant Leftfield Pictures. Pal an heuliad abadennoù skinwel a zo heuliañ troioù-kaer ur familh perc'henn war ar stal a-eil dorn kement ha brest ouzh gouestl Gold & Silver Pawn Shop e Las Vegas, Nevada. Ar stal a oa bet digoret e 1989.
E penn ar stal e kaver Richard "Old Man" Harrison, e vab Rick Harrison, mab Rick Corey "Big Hoss" Harrison, ha kamalad yaouankiz Corey, Austin "Chumlee" Russell. An abadenn a oa krog d'ar 26 a viz Gouhere 2009.

## Koulzadoù an abadenn

| Koulzad | Koulzad | Lodenn | Kentañ skignadur | Kentañ skignadur |
| Koulzad | Koulzad | Lodenn | Skignet wech kentañ | Skignet wech diwezhañ |
| | 1 | 25 | 19/07/2009 | 27/12/2009 |
| | 2 | 33 | 18/01/2010 | 12/07/2010 |
| | 3 | 30 | 16/08/2010 | 28/03/2011 |
| | 4 | 38 | 4/04/2011 | 24/10/2011 |
| | 5 | 30 | 28/11/2011 | 5/03/2012 |
| | 6 | 28 | 9/04/2012 | 3/09/2012 |
| | 7 | 34 | 5/11/2012 | 11/03/2013 |
| | 8 | 44 | 30/05/2013 | 26/12/2013 |
| | 9 | 52 | 2/01/2014 | 26/06/2014 |
| | 10 | 47 | 10/07/2014 | 12/12/2014 |
| | 11 | 42 | 8/01/2015 | 10/08/2015 |
| | 12 | Dianav | 22/10/2015 | Dianav |

## Liammoù diavaez

* Lec'hienn Gold & Silver Pawn Shop
# Pawnieg

Un yezh kadoek eus is-skourr ar yezhoù pawniek eo ar pawnieg (pawnee), komzet gant nebeutoc'h evit 20 den (diwar 2.000 a dud en holl) e norzh-kreiz Oklahoma er Stadoù-Unanet (1997).
Ur yezh en arvar da vont da get an hini eo.
Div rannyezh ez eus:
* Pawnieg ar su (south band)
* Skidieg (skidi)
Tost a-walc'h eo d'an arikareg met ne deu gant an dud d'en em gompren kenetreze.

## Gwelet ivez

* Yezhoù kadoek an norzh
* Yezhoù pawniek-kitsaek

## Liamm diavaez

* The Pawnee language (e saozneg)
# Pawtucket (Rhode Island)

Pawtucket zo ur gêr lec'hiet e biz Rhode Island e Stadoù-Unanet Amerika. Bez' e oa 71 148 a annezidi e 2010. Penn-lec'h kontelezh Providence eo ivez. Krouet eo bet anv Pawtucket en ur mod ofisiel e 1671.

## An anv

Dont a ra an anv eus hini ar bobl amerindian Pawtucket, anvet ivez Pennacook.

## Kêrioù gevellet

* Belper, Rouantelezh-Unanet

## Liammoù diavaez

* (en) Lec'hienn ofisiel
a vo kavet e Wikimedia Commons.
# Rideoz houarn

Rideoz houarn (Iron Curtain e saozneg, Eiserner Vorhang en alamaneg) eo an anv roet d'ar vevenn a zispartie Europa e div lodenn e-pad ar Brezel Yen (1946/1947-1991), etre bed ar gomunisted ha bed ar c'hornôg.
Gant Joseph Goebbels e oa deuet an droienn evit ar wezh kentañ, e kelaouenn diabarzh an nazied, Das Reich, d'an 23 C'hwevrer 1945 pa oa un « Eiserner Vorhang » o kouezhañ war ar stadoù dindan al lu Ruz. Gant Winston Churchill e voe brudet dreist-holl, d'ar 5 Meurzh 1946 e prezegenn Fulton.
Tu ar Reter d'ar rideoz e oa kavet ar Stadoù a oa liammet pe suj d'an URSS, eus an tu all e oa ar Stadoù a-du gant Stadoù-Unanet Amerika. Savet e oa bet bloc'hadoù gant pep tu o kaout liammoù ekonomikel ha milourel strizh etre an izili:
* Bloc'had ar Reter : izili Kuzul ar C'henskoazell Armerzhel (COMECON) hag eus Pakt Varsovia. E-penn ar bloc'had e oa an URSS.
* Bloc'had ar C'hornôg : izili an Aozadur Feur-emglev Norzh-Atlantel (AFNA) gant Stadoù-Unanet Amerika e-penn ar bloc'had.
Ar Rideoz houarn gwir a oa savet gant difennoù harzoù etre broioù Europa Kreiz. Al lodenn brudetañ d'ar Rideoz houarn a oa Moger Berlin gant ar Checkpoint Charlie.
# Riders on the Storm

Riders on the Storm zo ur ganaouenn saoznek gant ar strollad sonerien stadunanat The Doors.
Hervez Robby Krieger, gitarour ar strollad, e oa bet levezonet krouidigezh Riders on the Storm gant (Ghost) Riders in the Sky: A Cowboy Legend, ur ganaouenn savet gant ar sonaozer stadunanat Stan Jones e 1948. Deuet e voe e-maez un nebeud mizioù a-raok da Jim Morrison mont da Anaon e Pariz d'an 3 a viz Gouere 1971.
Anavezet-mat eo Riders on the Storm en abeg da drouzioù ar glav o pilat hag ar barradoù arnev, mesket en un doare souezhus gant an notennoù sklintin sonet gant Ray Manzarek war e biano tredan.
* Prantad enrollañ : miz Kerzu 1970,
* Lec'h enrollañ : The Doors Workshop e Los Angeles (Kalifornia) (SUA),
* Padelezh : 7:10,
* Ti-embann-pladennoù : Elektra Records,
* Deiziad dont e-maez : 19 a viz Ebrel 1971 (war an albom L.A. Woman),
* Kanaouenn war eil tu ar bladennig (deuet e-maez e miz Mezheven 1971) : The Changeling,
* Produourien : Bruce Botnick, Joey Levins ha The Doors.

## Ar sonerien

* John Densmore : taboulin,
* Robby Krieger : gitar,
* Ray Manzarek : piano tredan,
* Jim Morrison : kan.

## Arzourien all

Adkanet e oa bet Riders on the Storm gant un toullad mat a arzourien all Annabel Lamb, Bob Sinclar, Brutal Bill, Cameo, Carlos Santana, Claire Diterzi, Creed, Dancing Fantasy, Dezperadoz, Escape with Romeo, Forthcoming Fire, Incubus, Infected Mushroom, Megan Washington, Nightmares on Wax, Ray Manzarek & Bal, Snoop Dogg, The Jacka, Tube Tech, Wednesday 13 ha Wolfmother en o zouez.

## Liamm diavaez

* Riders on the Storm, kanet gant The Doors

## Notennoù ha daveennoù

* ↑ 4:35 war ar bladennig.
* ↑ Dekvet ha diwezhañ kanaouenn an albom.
* ↑ Skrivet en devoa ul levr, Riders on the Storm an titl anezhañ, hag a zanevell e vuhez gant The Doors. Deuet e oa e-maez e 1991.
# Riedoned

Ar Redones pe Riedones (hervez al latin) pe Rêdoned pe Riedoned a oa unan eus ar pobloù galian diazezet e kornôg Gallia Lugdunensis, er vro zo tro-dro da Roazhon bremañ. Condate (deuet da vezañ Roazhon hiziv) e oa o c’hêr-benn. En-dro dezho e oa ar pobloù-mañ :
* Koriosolited er c'hornôg
* Namneted er c’hreisteiz
* Aulerci er reter
* Abrincatui er biz
Goude ober brezel e Gallia Belgica (57 kent JK), Julius Caesar a gasas ul lejion da Arvorig, annezet gant ar Weneted, ar Redones, ha pobloù all c’hoazh diazezet etre ar stêrioù Seine ha Liger. Meneget eo ar Redones gant Caesar e-touez ar pobloù a oa o vevañ en Arvorig, en arvor ar Mor Atlantel. Soublañ a rejont holl dirak Publius Licinius Crassus e-pad an hañv. Un nebeud mizioù war-lerc’h avat e savjont a-du gant emsavadeg ar Weneted, asambles gant meur a bobl all eus Arvorig, met trec’h e voe ar Romaned. Pemp bloaz war-lerc’h, e 52 kent JK, e voe kaset soudarded gant ar Redones da dagañ armeoù Caesar en Emgann Alesia.

## O anv

Dont a ra o anv eus ar wrizienn geltiek *reid- (« mont gant ur c’harr »), gant ul lostger -on-. Talvezout a rae o anv eta kement ha « bleinerien girri ».

## Notennoù

* ↑ Anne-Marie Rouanet-Lisenfelt, André Chastagnol, Patrick Galliou, Loïc Langouët & Pascal Aumasson, La civilisation des Riedones, Brest, stagadenn da « Archéologie en Bretagne » », 1980, avertissement RIEDONES ou REDONES, Anne-Marie Rouanet-Lisenfelt, p.5.
* ↑ Notennou diwar-benn ar Gelted koz, p. 220
* ↑ Louis Elegoet, Istor Breizh, TES, p. 20
* ↑ Julius Caesar, Commentarii de Bello Gallico, levrenn VII, 75)
* ↑ Julius Caesar, Commentarii de Bello Gallico, levrenn II, 34
* ↑ Pierre-Yves Lambert, La langue gauloise, Errance, p. 34
# Ridley Scott

Ur fimaozer saoz eo Ridley Scott. Savet en deus ar film American Gangster gant Denzel Washington ha Russell Crowe.
Ganet e oa bet d’an 30 a viz Du 1937 e South Shields e Breizh-Veur. Goude bezañ bet graet studioù war an arz ha savet e kentañ film (ur film-berr) er Stadoù-Unanet e labour Ridley Scott evit ar BBC. Kenlabourat a ra evit an heuliad-filmoù The Informer ha Z-Car. “Priz Juri Festival Cannes” en deus bet e 1977 evit e film hir kentañ The Duellists. Goude-se e teu da vezañ anavezet. Daou film graet un tammig war-lerc'h vo dreist-brudet betek bezañ filmoù “kult” : Alien e 1979 ha Blade Runner e 1982. E hent micher a zo bet kamm-digamm. Un nebeud filmoù-all graet gantañ : Thelma and Louise 1991, 1492 : Christophe Colomb e 1992, Gladiator 2000, Black Hawk Down 2001 (mouezh Denez Prigent a vez klevet e sonerezh ar film-se), Kingdom of Heaven 2005.

## Roll filmoù

| Bloazh | Film | Niver anvidigezh Oscar | Niver Oscarioù gounezet |
| 1965 | Boy and Bicycle | | |
| 1977 | The Duellists | | |
| 1979 | Alien | 2 | 1 |
| 1982 | Blade Runner | 2 | |
| 1985 | Legend | 1 | |
| 1987 | Someone to Watch Over Me | | |
| 1989 | Black Rain | 2 | |
| 1991 | Thelma & Louise | 6 | 1 |
| 1992 | 1492: Conquest of Paradise | | |
| 1996 | White Squall | | |
| 1997 | G.I. Jane | | |
| 2000 | Gladiator | 12 | 5 |
| 2001 | Hannibal | | |
| 2001 | Black Hawk Down | 4 | 2 |
| 2003 | Matchstick Men | | |
| 2005 | Kingdom of Heaven | | |
| 2006 | All the Invisible Children | | |
| 2006 | A Good Year | | |
| 2007 | American Gangster | 2 | |
| 2008 | Body of Lies | | |
| 2010 | Robin Hood | | |
| 2012 | Prometheus | | |
| 2013 | The Counselor | | |
| 2014 | Exodus : Gods and Kings | | |
| 2015 | The Martian | | |
# Ridgwayia pinicola

Ridgwayia pinicola :
| Ridgwayia pinicola, luc'hskeudennet e stad Colima, (Mec'hiko). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Turdidae |
| Genad : | Ridgwayia |
| Anv skiantel ||
| Ridgwayia Stejneger, 1883 ||
| Anv skiantel ||
| Ridgwayia pinicola (P.L.Sclater, 1859) ||
| D'ar vevoniezh e tenn ar pennad-mañ. ||
Ridgwayia pinicola a zo ur spesad golvaneged eus ar c'herentiad Turdidae. Ar spesad nemetañ er genad Ridgwayia an hini eo ; dont a ra an anv-mañ eus hini an evnoniour stadunanat Robert Ridgway (1850-1929).
Anvet e voe Turdus pinicola (kentanv) da gentañ-penn (e 1859) gant al loenoniour saoz Philip Lutley Sclater (1829-1913).

## Boued

Bevañ a ra diwar zivellkeineged, amprevaned-douar en o zouez.

## Annez hag isspesadoù

Ar spesad a gaver an daou isspesad anezhañ :
* Ridgwayia pinicola maternalis, e mervent Stadoù-Unanet Amerika ha gwalarn Mec'hiko,
* R. p. pinicola, e mervent Mec'hiko.

## Liammoù diavaez

* (en) Ridgwayia pinicola el lec'hienn BirdLife International.
* (en) Ridgwayia pinicola e lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Ridgwayia pinicola el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Ridgwayia pinicola.
a vo kavet e Wikimedia Commons.
# Ridan

Ridan, pe Nadir Kouidri e anv en ti-kêr, bet ganet d'an 23 a viz Even 1975 e Brou-sur-Chantereine (Bro-c'hall) a zo ur c'haner gall gallek.

## Un nebeud pladennoù

* 2004 : Le Rêve ou la Vie (Sony Music)
* 2007 : L'Ange de mon démon (Sony Music)
* 2009 : L'un est l'autre (Sony Music)
* 2012 : Madame la République

## Loreadeg

* Victoires de la musique, Album révélation de l'année evit Le rêve ou la vie, ex-æquo gant Crèvecœur (Daniel Darc), e 2005
* Priz an Akademiezh Charles-Cros e 2007
# Ralteg

Ur yezh sinek-tibetek eus is-skourr yezhoù koukiek-tchinek an norzh eo ar ralteg (ralte) komzet gant tro-dro da 17.000 den en holl e Myanmar (16.830 den e 1997) hag en India (170 den e 1971).

## Gwelet ivez

* Yezhoù koukiek-tchinek-nagaek
* Yezhoù koukiek-tchinek
# Rama

Rama (राम e Devanagari), Sri Ramachandra, priñs ha roue Ayodhya, zo unan eus enkorfadurioù Vichnou e mojennoù an Hindoued. Anadiñ a ra er Treta Yuga.
# Ramacca

Ramacca zo ur gumun e proviñs Catania e Sikilia.
# Ralph H. Baer

Ralph H. Baer :
| Anv | Ralph H. Baer |
| Ganet | 8 a viz Meurzh 1922 Rodalben, Rheinland-Pfalz (Alamagn) |
| Marvet | 6 a viz Kerzu 2014 Manchester, New Hampshire (Stadoù-Unanet Amerika) |
| Micher | ijinour, saver c'hoarioù video |
| Pried | Dena Whinston (1952–2006; her death) |
| Bugale | James, Mark, Nancy |
| Lec'hienn | www.ralphbaer.com |
| kemmañ |
Ralph Henry Baer (bet ganet Rudolf Heinrich Baer) a oa un ijinour amerikan, a-orin eus Alamagn. Anavezet eo evel "tad ar c'hoarioù video".
# Ralph Milner

Ralph Milner (marvet e 1591), pe Sant Raoul, zo ur sant katolik saoz eus ar XVIvet kantved, marvet war ar chalfod.
Lidet e vez d'ar 7 a viz Gouhere.